কলকাতা : প্রচণ্ড বৃষ্টি ৷ প্রায় গোটা মাঠে কাদা ৷ তবুও বৃহস্পতিবার দল নিয়ে অনুশীলন নেমে পড়লেন ইস্টবেঙ্গল কোচ বিশ্বজিৎ ভট্টাচার্য৷ এদিন অবশ্য গোটা দলকে পেলেন না তিনি৷ র‌্যান্টি মার্টিন্স, বেলো রজ্জাকের মতো বিদেশিদের পাননি তিনি ৷ তবে মেহতাব হোসেন, সৌমিক-দেরা প্রথম দিনের অনুশীলনে উপস্থিত ছিলেন ৷ তবে এখন যাই হোক না কেন, আবাসিক শিবিরে অবশ্য পুরো লাল-হলুদ ব্রিগেডকেই চাইছেন তিনি৷ প্রাক মরশুম প্রস্তুতিতে পুরো টিম না পেলে সারা বছর ভুগতে হবে বলে মনে করছেন বিশ্বজিৎ। এখনও পর্যন্ত ঠিক আছে ১৫ জুলাই থেকে ৩০ জুলাই পর্যন্ত কল্যাণীতে আবাসিক শিবির হবে। যদিও এখনও কোনও চূড়ান্ত হয়নি ৷তবে আবাসিক শিবির নিয়ে দ্রুত সিদ্ধান্ত নেবে ইস্টবেঙ্গল৷